Spoznaj junakinjo in junake nove sezone oddaje Ljubezen po domače!

V prvi oddaji nove sezone Ljubezen po domače smo predstavili eno junakinjo in sedem junakov podeželja, ki iščejo pravo ljubezen.

Iščejo sorodno dušo, ki si želi priti k njim na vas. Dušo, ki ima rada živali, delo na vrtu, v gozdu, vinogradu. Fanta, ki obožuje traktorje in dekleta, ki si želijo življenje na kmetiji.

Več o njih si lahko pogledaš tukaj in če te je kdo prepričal, jim napiši pismo!

*Si zamudil/a predstavitveno oddajo Ljubezen po domače? Ponovitev oddaje bo na sporedu v nedeljo, 23.7.2017 ob 22. uri na POP TV.

VESNA ŠOŠTERŠIČ, 34 let, Veternik

ŽIVLJENJSKI MOTO: Uživaj življenje, dokler si živ in zdrav.

TVOJA ŽIVLJENJSKA STRAST JE? Moja strast so moja motorka, moj traktor in gozd.

KAKO BI OPISALA SVOJ SANJSKI ZMENEK? Piknik z razgledom.

Živim in delam na kmetiji in v tem zelo uživam. Imam dva brata in sestro. Sem najmlajša v družini in sem edina ostala na kmetiji. Sem zgovorna, vedno nasmejana in optimistična. Obožujem pivo in dobro družbo. Moja zveza se je končala, ker partner ni želel ostati na kmetiji. Najraje sem na traktorju ali v gozdu z motorko. V življenju me ničesar ni posebej strah.

Piši Vesni na ona-on.com!

JOŽE ŠVAJGER, 52 let, Gradac

ŽIVLJENJSKI MOTO JE: Hiša ni dom, če v njej ni prave hrane za dušo in telo.

TVOJA ŽIVLJENJSKA STRAST JE? Delo v vinogradu in ribolov.

KAKO BI OPISAL SVOJ SANJSKI ZMENEK? S svojim čolnom bi jo peljal po reki Lahinji.

Imam končano Srednjo kovinarsko šolo. Ne kadim, včasih spijem kozarec vina ob kosilu. Moji hobiji so ribarjenje, motokros in nogomet. Vodim kmetijo, ki sem jo podedoval od očeta. Živim z mamo, ki večinoma opravlja gospodinjska dela. Imam psa Runa, veliko mi pomenita domačnost in domača hrana.

Piši Jožetu Š. na ona-on.com!

RENATO LUŽAR, 26 let, Nova vas

ŽIVLJENJSKI MOTO JE: Živi za danes, ne za jutri.

TVOJA ŽIVLJENJSKA STRAST JE? Delo na kmetiji, predvsem v gozdu.

KAKO BI OPISAL SVOJ SANJSKI ZMENEK? Sprehod v naravi, večerja na jasi s penino, zvezdami, odejo, objemi in poljubi.

Hodim v službo in delam na kmetiji. Imam super starše, dva brata, sestro in pet nečakov. Pred kratkim sem kupil kobilo Gino, ki jo obožujem. Želim si poroke in rad bi si ustvaril družino. Sem romantičen človek in se ne bi preselil v mesto. Rad žuram, igram nogomet in kolesarim. Sem pravi piknik mojster.

Piši Renatu na ona-on.com!

DANIEL KLJUN, 25 let, Stari trg ob Kolpi

ŽIVLJENJSKI MOTO JE: Življenje je borba. Zmaga tisti, ki najkasneje odneha.

TVOJA ŽIVLJENJSKA STRAST JE? Delo na kmetiji.

KAKO BI OPISAL SVOJ SANJSKI ZMENEK? Punco bi peljal na večerjo – na ribe ob Kolpo.

Nikoli se ne bi preselil iz Čepelj, nikoli v mesto. Sem sramežljiv. Ves čas delam. Kmetija je moje življenje. Rad imam narodno-zabavno glasbo. Želim si imeti družino in najmanj tri otroke. Bojim se višine in letal, najraje sem na svojem traktorju.

Piši Danielu na ona-on.com!

JOŽE MASTNAK, 45 let, Grobelno

ŽIVLJENJSKI MOTO JE: Biti zanimiv in ustvarjalen.

TVOJA ŽIVLJENJSKA STRAST JE? Rad delam nevarne stvari – na robu zmogljivosti.

KAKO BI OPISAL SVOJ SANJSKI ZMENEK? Kosilo ali večerja in prijeten pogovor.

Že vse življenje živim na kmetiji. Starši so mi umrli, bratov ali sester nimam. Všeč so mi drzne in nevarne stvari. Moja hiša je iz lesa in vse sem naredil sam. Rad imam red in čistočo. Delam na Centru za rehabilitacijo invalidov in v svojem delu zelo uživam, ker rad pomagam drugim. Prosti čas najraje preživljam v naravi, v hribih ali ob morju. V prostem času rad tečem in delam izdelke iz lesa.

Piši Jožetu M. na ona-on.com!

MIHAEL KASAŠ, 34 let, Lendava

ŽIVLJENJSKI MOTO JE: Naj nam hrana služi kot zdravilo za dušo in telo. Iz rok v usta, v skladu z naravo.

TVOJA ŽIVLJENJSKA STRAST JE? Spoznavanje novih inovacij, metod ter njihova aplikacija.

KAJ TI POMENI LJUBEZEN? Ljubezen je zame edina pot življenja.

Sem biodinamični kmet, ki je prehodil učno pot s Srednje kmetijske šole prek diplome iz genetike do doktoriranja iz matematičnega optimiranja kemijskih procesov. Ne pijem, ne kadim, sem vegetarijanec. Veliko časa posvetim tudi meditaciji. Kmetijo sem preusmeril v ekološko v času mojega dodiplomskega študija. Moj vzdevek je Miši.

Piši Mihaelu na ona-on.com!

MILAN MEDVED, 65 let, Cirkovce

ŽIVLJENJSKI MOTO JE: Uživaj življenje!

TVOJA ŽIVLJENJSKA STRAST JE? Konji.

KAKO BI OPISAL SVOJ SANJSKI ZMENEK? Ni pomembno, kam greva in kje sva. Pomemben je pogovor.

Ločil sem se pred 16 leti. Moja zadnja zveza je trajala tri leta. Obožujem konje in jahanje. Želim si žensko, ki bi jo zanimali konji, da bi skupaj jahala. Sem zelo direkten in iskren. Poznam veliko ljudi in imam ogromno prijateljev. Ne maram ljubosumnih žensk, ki me preveč kontrolirajo. Morajo mi zaupati in lahko mi.

Piši Milanu na ona-on.com!

JAN GOLTNIK, 28 let, Tuhinjska dolina

ŽIVLJENJSKI MOTO JE: Življenje je lepo, če ga živiš. Zato je treba živeti polno in aktivno.

TVOJA ŽIVLJENJSKA STRAST JE? Lovstvo in igralstvo.

KAKO BI OPISAL SVOJ SANJSKI ZMENEK? Težko. Včasih se zgodi, da je nekaj nenačrtovanega lahko najboljše.

Sem preprost, družaben fant, aktiven na različnih področjih. Amaterski igralec, član gasilskega društva, lovec. Za hobi rad popravljam avtomobile in motorje. Pri domači hiši si gradim prizidek, da bom imel svoje gospodinjstvo. Imam nečakinjo, ki jo imam zelo rad in veliko časa preživim z njo.

Piši Janu na ona-on.com!