FOTO in VIDEO: Ljubezen po domače ~ Jože Mastnak, 45 let, Grobelno

Jože Mastnak je 45-letni ekonomski tehnik iz Grobelnega. Uspešno krmari med službo in obveznostmi na kmetiji.

Prosti čas najraje preživlja v hribih ali na morju, za sprostitev teče in izdeluje izdelke iz lesa. Ob sebi si želi energične ženske, saj je sam bolj zadržan, ljubezen pa je zanj sreča v dvoje.

Jože se predstavi:

“Že vse svoje življenje živim na kmetiji. Starša sta mi umrla, bratov in sester nimam. Všeč so mi drzne in nevarne stvari. V hiši, kjer živim, je vse iz lesa in vse sem naredil sam. Rad imam red in čistočo.

Delam na centru za rehabilitacijo invalidov v Celju. V svojem delu zelo uživam, saj rad pomagam drugim. Prosti čas najraje preživim v hribih ali na morju, nekje v naravi. Rad tudi tečem in izdelujem izdelke iz lesa.”

Tvoja življenjska strast je?

“Rad delam nevarne stvari, ki so na meji zmogljivega.”

Piši Jožetu M. na ona-on.com!
Kako bi opisal svojo kmetijo in kaj je glavna dejavnost s katero se ukvarjaš?

“Največ dela na kmetiji predstavlja delo v gozdu, kot sta priprava drv in spravljanje lesa. Imam pa tudi njive, vinograd in kokoši.”

Kako izgleda tvoj običajni delovni dan?

“Vstanem nekje med šesto in sedmo uro zjutraj. Poskrbim za kokoši in poskrbim za vinograd. Nato skuham kosilo in pospravim po hiši. Hodim tudi v službo v Celje.”

Ali si spremljal prvo sezono šova Ljubezen po domače in kaj ti je najbolj ostalo v spominu?

“Sem spremljal. V spominu so mi ostale lepe kmetije in punce.”

Kaj ti predstavlja sodelovanje v šovu Ljubezen po domače?

“Predstavlja neko novo izkušnjo in spoznavanje novih ljudi. Morda spoznam tudi pravo žensko zase.”

Česa se v šovu najbolj veseliš in česa te je najbolj strah?

“Ničesar me ni strah. Veselim se spoznavanja punc in nove izkušnje v življenju.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Ob sebi najbolj vidim izobraženo, pošteno, srčno in dobro žensko.”

Katere od tvojih lastnosti bodo dekleta najbolj prepričale?

“Najbolj jih bo prepričalo to, da sem tak, kot sem. Ne blefiram.”

Ali v odnosih slediš svojemu srcu ali stojiš z nogami trdno na tleh?

“V odnosih sledim srcu. Ampak včasih moraš stati tudi na trdnih tleh, imeti hrbtenico.”

Kako bi opisal svoj popolni zmenek?

“Kosilo ali večerja. Prijeten pogovor.”

Kaj ti pomeni ljubezen?

“Ljubezen mi pomeni en lep odnos, oziroma srečo v dvoje.”

Kakšen tip ženske ti bolj ustreza – divja tigrica ali plaha srnica?

“Bolj mi ustrezajo energična dekleta, ker sem jaz bolj zadržan.”

Imaš kakšno sporočilo za vsa dekleta?

“Sem preprost in odprt človek, nimam problemov s komunikacijo. Če se katera punca vidi ob meni, naj pride na mojo kmetijo.”

Vir: 24ur.com/joze-mastnak